open-index/open-wikipedia-markdown huggingface dataset:
Lacrimosa (Ρέκβιεμ)

**Lacrimosa** ονομάζονται οι δυο τελευταίες στροφές (18η και 19η) του Λατινικού ύμνου Dies Irae γνωστού από τη χρήση του παλαιότερα στη νεκρώσιμη λειτουργία της Ρωμαιοκαθολικής Εκκλησίας.

## Στίχος-σύνθεση
Το κείμενο αναφέρεται στην ημέρα της κρίσης.
Είναι γραμμένο σε τροχαϊκό τετράμετρο. Στη 18η στροφή η ομοιοκαταληξία είναι ζευγαρωτή. Στη 19η έχει αντικατασταθεί από συνήχηση και ο στίχος γίνεται καταληκτικός.
Η πρώτη γνωστή πολυφωνική σύνθεση που το περιλαμβάνει (σαν τμήμα του Dies Irae) είναι του Engarandus Juvenis. Πολλοί συνθέτες, ανάμεσα τους οι Μότσαρτ, Τζουζέπε Βέρντι και Εκτόρ Μπερλιόζ το περιλαμβάνουν σαν διακριτό μέρος σε συνθέσεις Ρέκβιεμ.

::Στίχοι (Λατινικά):
::Lacrimosa dies illa
::Qua resurget ex favilla
::Judicandus homo reus.
::Huic ergo parce, Deus:
::Pie Jesu Domine,
::Dona eis requiem. Amen.

Μετάφραση στα Ελληνικά:
Δακρύβρεχτη εκείνη η ημέρα
όταν θα σηκωθεί από τη στάχτη
ένοχος άνθρωπος που θα κριθεί.
Σ' αυτόν ως εκ τούτου δείξε Θεέ επιείκεια:
εύσπλαχνε Κύριε Ιησού
δώσε τους ανάπαυση. Αμήν.

## Αναφορές


## Εξωτερικοί σύνδεσμοι
* "Dies Iræ" Περιέχει δυο Λατινικές εκδόσεις και μια Αγγλόγλωσση λογοτεχνική μετάφραση.

Κατηγορία:Ρέκβιεμ
Κατηγορία:Καθολική Εκκλησία
Κίνγκστον απόν Χαλ

Το **Κίνγκστον απόν Χαλ** (αγγλικά: *Kingston upon Hull*), συχνότερα αναφέρεται ως **Χαλ**, είναι πόλη της Αγγλίας και του Ηνωμένου Βασιλείου στο Ανατολικό Γιόρκσαϊρ. Είναι χτισμένο στον ποταμόκολπο του ποταμού Χαλ, 40 περίπου χιλιόμετρα από τις εκβολές του στη Βόρεια Θάλασσα και βρίσκεται 250 χιλιόμετρα βορείως του Λονδίνου. Η πόλη έχει, σύμφωνα με την απογραφή του *2011*, πληθυσμό 256.000 κατοίκων και η μητροπολιτική της περιοχή 573.000.

## Παραπομπές


Κατηγορία:Πόλεις της Αγγλίας
Μενίππου και Χείρωνος

Ο ***Μενίππου και Χείρωνος*** διάλογος είναι έργο του Λουκιανού που ανήκει στους Νεκρικούς διαλόγους με έντονο το χρώμα της σάτιρας θανάτου και του κάτω κόσμου, αλλά και των φιλοσοφούντων.

* Βιβλιοθήκη αρχαίων συγγραφέων «Λουκιανός-έργα» (τόμος Β), αχρονολ. επιμέλεια έκδοσης Γιάννης Κορδάτος
## Βιβλιογραφία
*Λουκιανός «Σάτιρα θανάτου και κάτω κόσμου», τόμος Β΄, εκδόσεις Ζήτρος, 2002 ISBN 960-442-451-3

Κατηγορία:Έργα του Λουκιανού
Διαμόρφωση μετατόπισης φάσης

**Διαμόρφωση μετατόπισης φάσης** PSK (Phase-shift Keying) ονομάζεται ο τύπος διαμόρφωσης όπου η πληροφορία περιέχεται στη στιγμιαία φάση του διαμορφωμένου φέροντος σήματος.

Στη μέθοδο αυτή η φάση του φέροντος σήματος μεταβάλλεται για να απεικονιστεί το bit, ενώ η συχνότητα και το πλάτος παραμένουν σταθερά. Για παράδειγμα, αν θεωρηθεί ότι η φάση 0° είναι το 0, τότε μεταβάλλοντας τη φάση κατά 180° είναι το 1. Η φάση μένει σταθερή για κάθε δυαδικό διάστημα.

## Παραπομπές


## Δείτε επίσης
* Διαμόρφωση μετατόπισης πλάτους (ASK)
* Διαμόρφωση μετατόπισης συχνότητας (FSK)

Κατηγορία:Μετάδοση δεδομένων
Κατηγορία:Ραδιοφωνική τεχνολογία
Ευκτήμων ο ρήτορας

Ο **Ευκτήμων ο ρήτορας**, προς διάκριση του Ευκτήμονος του στρατηγού και άρχοντα της Αθήνας, ήταν αρχαίος Έλληνας ρήτορας, που άκμασε στην αρχαία Αθήνα επί εποχής του Δημοσθένους, δηλαδή περί το 300 π.Χ.. Ο ρήτορας Ευκτήμων αναφέρεται ως ένας από τους σημαντικότερους αντιπάλους του Δημοσθένη.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 7ος, σελ. 436

Κατηγορία:Αρχαίοι Αθηναίοι
Κατηγορία:Αρχαίοι Έλληνες ρήτορες
Ευλαίος

[thumb|200px|''[Τετράδραχμο από την Πάφο του Πτολεμαίου Στ´ του Φιλομήτορα.*]]
Ο *'Ευλαίος''' ήταν επίτροπος του βασιλιά της Αιγύπτου Πτολεμαίου ΣΤ´ του Φιλομήτορος. 

Ο Ευλαίος ήταν ευνούχος βαρβαρικής καταγωγής, απελεύθερος, ο οποίος έλαβε το αξίωμα αυτό μαζί με τον Λήναιο τον Σύρο, κατόπιν εντολής του Μάρκου Αιμίλιου Λέπιδου το 179 π.Χ.. Μετά το θάνατο της βασιλομήτορος Κλεοπάτρας Α΄ της Συρίας, η οποία και ασκούσε την ανώτατη εποπτεία επί των αποφάσεών του, ο Ευλαίος μαζί με τον συνεπίτροπο Λήναιο έγινε αίτιος πολέμου του Πτολεμαίου ΣΤ΄ εναντίον του θείου του Αντίοχου Δ΄ του Επιφανούς το 170 π.Χ..

Ο πόλεμος στοίχισε στην Αίγυπτο την απώλεια της Κοίλης Συρίας και εξέγερση των Αιγυπτίων. Μετά τη νίκη του, ο Αντίοχος θανάτωσε τον Ευλαίο, ενώ αυτός προσπαθούσε να διαφύγει στη Σαμοθράκη με τον Πτολεμαίο ΣΤ΄ και τους βασιλικούς θησαυρούς.

## Πηγές
* «Νεώτερον Εγκυκλοπαιδικόν Λεξικόν Ηλίου» τόμ. 7ος, σελ. 438

Κατηγορία:Ελληνιστική περίοδος
Κατηγορία:Ευνούχοι
2315 Τσεχοσλοβακία

μικρογραφία|Η τροχιά του αστεροειδούς 2315 Τσεχοσλοβακία
Η **Τσεχοσλοβακία** (*Czechoslovakia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,70. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά της από την ομώνυμη χώρα της Ευρώπης του εικοστού αιώνα.

## Φυσικά χαρακτηριστικά
Η μέση διάμετρος της Τσεχοσλοβακίας εκτιμάται σε 23,45 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,169 ± 0,018. Η Τσεχοσλοβακία περιστρέφεται γύρω από τον εαυτό της μία φορά κάθε 10 ώρες 1 λεπτό και 31 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσεχοσλοβακια
Κατηγορία:Τσεχοσλοβακία
2316 Τζο-Ανν

Η **Τζο-Ανν (Jo-Ann)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά της από το μικρό όνομα της συζύγου του Μπόουελ.

## Φυσικά χαρακτηριστικά
Ο φασματικός τύπος της Τζο-Ανν είναι **C** (ανθρακούχος). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τζο-Ανν
Εύμνηστος

Ο **Εύμνηστος** ήταν αρχαίος Έλληνας - Αθηναίος γλύπτης που άκμασε κατά τους ρωμαϊκούς χρόνους.

Ο Εύμνηστος καταγόταν από τον αρχαίο δήμο των Παιανιέων, εξ ου καλούμενος και Παιανιεύς. Το όνομά του φέρεται σε επιγραφή που βρέθηκε το 1883 στην Ακρόπολη των Αθηνών η οποία εμφάνιζε ότι είχε κατασκευάσει το άγαλμα του βασιλέως Τιβέριου Ιούλιου Κότυος. Εκ της επιγραφής αυτής συνάγεται ότι άκμασε κατά τους ρωμαϊκούς χρόνους.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.7ος, σελ.446.

Κατηγορία:Αρχαίοι Έλληνες γλύπτες
Κατηγορία:Αρχαίοι Αθηναίοι
2317 Γκάλυα

Η **Γκάλυα (Galya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,42. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά της από το μικρό όνομα μιας γνωστής του Γκέρελς, της Γκάλυα Λουμπάρσκι (*Galya Lubarski*). Δεν πρέπει να συγχέεται με τον αστεροειδή 148 Γαλλία (Gallia).

## Φυσικά χαρακτηριστικά
Ο φασματικός τύπος της Γκάλυα είναι **S** (λιθώδης). Η Γκάλυα περιστρέφεται γύρω από τον εαυτό της μία φορά κάθε 2 ως 3 ώρες περίπου, μία πολύ γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαλυα
2318 Λουμπάρσκι

Ο **Λουμπάρσκι (Lubarsky)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,568. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από το επώνυμο του Σοβιετικού αστροφυσικού Κρόνιντ Α. Λουμπάρσκι (Кронид Аркадьевич Любарский, 1934—1996), φίλου του Γκέρελς.

## Φυσικά χαρακτηριστικά
Τα φυσικά χαρακτηριστικά του Λουμπάρσκι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουμπαρσκι
2320 Μπλάρνεϋ

Ο **Μπλάρνεϋ** (*Blarney*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,5. Ανακαλύφθηκε το 1979 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την κωμόπολη Μπλάρνεϋ της Ιρλανδίας, γνωστής από το ομώνυμο κάστρο.

## Φυσικά χαρακτηριστικά
Η μέση διάμετρος του Μπλάρνεϋ εκτιμάται σε 38,81 ± 2,9 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,074 ± 0,012. Ο Μπλάρνεϋ περιστρέφεται γύρω από τον εαυτό του μία φορά κάθε 5 ώρες και 6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπλαρνευ
2321 Λούζνιτσε

Ο **Λούζνιτσε (Luznice)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,50. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του από τον ομώνυμο ποταμό της Τσεχίας, παραπόταμο του Μολδάβα.

## Φυσικά χαρακτηριστικά
Η μέση διάμετρος του Λούζνιτσε εκτιμάται σε 17,67 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,142 ± 0,028.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουζνιτσε
2322 Κιτ Πηκ

μικρογραφία|Η τροχιά του αστεροειδούς 2322 Κιτ Πηκ
Ο **Κιτ Πηκ (Kitt Peak)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,70. Ανακαλύφθηκε το 1954 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του από το Αστεροσκοπείο Κιτ Πηκ.

## Φυσικά χαρακτηριστικά
Η μέση διάμετρος του Κιτ Πηκ εκτιμάται σε 16,04 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0571 ± 0,009.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κιτ Πηκ
2323 Ζβέρεφ

Ο **Ζβέρεφ (Zverev)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Μιτροφάν Σ. Ζβέρεφ (Митрофан Степанович Зверев, 1903-1991).

## Φυσικά χαρακτηριστικά
Τα κυρίως φυσικά χαρακτηριστικά του Ζβέρεφ είναι άγνωστα. Ο Ζβέρεφ περιστρέφεται γύρω από τον εαυτό του μία φορά κάθε 3 ώρες και 55 λεπτά, μία μάλλον ταχεία περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζβερεφ
FIFA 100

Τo **FIFA 100** είναι ένας κατάλογος με τους καλύτερους ποδοσφαιριστές όλων των εποχών που δημιουργήθηκε από τον Πελέ και παρουσιάστηκε σε γκαλά στο Λονδίνο στις 4 Μαρτίου 2004. Αυτή η λίστα, η FIFA 100, περιελάμβανε 50 παίκτες που ήταν ενεργοί κατά την έκδοση της λίστας και 75 βετεράνους ποδοσφαιριστές, περιλαμβανομένου του ίδιου του Πελέ - αλλά δεν περιλάμβανε παίκτες που δεν βρίσκονταν στη ζωή. Η λίστα αρχικά προοριζόταν να περιλαμβάνει μόνο 100 ονόματα, αλλά ο Πελέ δεν κατάφερε να περιορίσει τον αριθμό, ο οποίος έφτασε τελικά τους 125. Η ονομασία FIFA 100 αναφέρεται στους εορτασμούς για τα 100 χρόνια από την ίδρυση της FIFA.

thumb|Ο Πελέ το 2008

## Κριτική
Ορισμένοι ποδοσφαιρικοί παρατηρητές επέκριναν την επιλογή των συγκεκριμένων ποδοσφαιριστών στον κατάλογο, ισχυριζόμενοι ότι βασίστηκε σε πολιτικά κριτήρια και όχι σε ποδοσφαιρικά.

Ο παλαιός συμπαίκτης του Πελέ, Ζέρσον, αντέδρασε στη μη συμπερίληψή του στον κατάλογο με το να σκίσει ένα αντίγραφο του στη διάρκεια βραζιλιάνικης τηλεοπτικής εκπομπής. Οι ποδοσφαιριστές Μάρκο φαν Μπάστεν και Ούβε Ζέελερ αρνήθηκαν να πάρουν μέρος στο έργο για λόγους αρχής.

## Κατάλογος ποδοσφαιριστών
Ο κατάλογος με τους συνολικά 123 άνδρες ποδοσφαιριστές και τις 2 γυναίκες, είναι ο εξής:

*(*) Ενεργοί ποδοσφαιριστές κατά την είσοδό τους στον κατάλογο . 
*Παίκτες που εξακολουθούν να αγωνίζονται είναι γραμμένοι με *πλάγια γράμματα*.
*(†) Παίκτες που απεβίωσαν μετά την είσοδο τους στον κατάλογο.

## Παραπομπές


Κατηγορία:FIFA
2325 Τσερνίχ

μικρογραφία|Η τροχιά του αστεροειδούς 2325 Τσερνίχ
Ο **Τσερνίχ (Chernykh)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1979 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του προς τιμή των Σοβιετικών αστρονόμων Νικολάι Στεπάνοβιτς Τσερνίχ και Λιουντμίλα Ιβάνοβνα Τσερνίχ, οι οποίοι ηγήθηκαν του αποδοτικού προγράμματος παρατηρήσεων και ανακαλύψεων αστεροειδών στο Αστεροσκοπείο της Κριμαίας.

## Φυσικά χαρακτηριστικά
Τα φυσικά χαρακτηριστικά του Τσερνίχ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσερνιχ
2326 Τολόλο

Ο **Τολόλο (Tololo)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,10. Ανακαλύφθηκε το 1965 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του από την κορυφή των χιλιανών `Ανδεων (Σέρο Τολόλο) όπου είναι εγκατεστημένο το Διαμερικανικό Αστεροσκοπείο Σέρο Τολόλο (CTIO).

## Φυσικά χαρακτηριστικά
Η μέση διάμετρος του Τολόλο εκτιμάται σε 40,89 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0384.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τολολο
2327 Γκέρσμπεργκ

μικρογραφία|3D μοντέλο του αστεροειδούς 2327 Γκέρσμπεργκ
Ο **Γκέρσμπεργκ (Gershberg)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1969 από τη Σοβιετική αστρονόμο Μπέλα Αλεξέγιεβνα Μπουρνάσεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού (Ουκρανού) αστρονόμου Ροάλντ Ευγ. Γκέρσμπεργκ (Роальд Евгеньевич Гершберг).

## Φυσικά χαρακτηριστικά
Τα φυσικά χαρακτηριστικά του Γκέρσμπεργκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκερσμπεργκ
2324 Τζάνις

Η **Τζάνις (Janice)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1978 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Πάλομαρ, και πήρε το όνομά της προς τιμή της Τζάνις Κλάιν (*Janice Cline*), η οποία για πολλά χρόνια ενεθάρρυνε την αστρομετρική μελέτη των αστεροειδών στο *[[Καλτέκ]]*.

* Αξιοσημείωτη είναι η πολύ μικρή κλίση της τροχιάς της Τζάνις ως προς την εκλειπτική, μόλις 23΄58΄΄.

## Φυσικά χαρακτηριστικά
Τα φυσικά χαρακτηριστικά της Τζάνις είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τζανις
Εύμηλος ο Θηβαίος

Ο **Εύμηλος ο Θηβαίος** ήταν αρχαίος Έλληνας ιατρός που άκμασε περί τον 3ο αιώνα π.Χ.

Στο συγγραφικό έργο του Ευμήλου του Θηβαίου περιλαμβάνεται το "*Ιππιατρικόν*" σύγγραμμα.

Ο Άψυρτος και ο Ιεροκλής τον αναφέρουν με τον τίτλο *Ιππίατρος*.

Ο Εύμηλος είναι πιθανώς ο πρώτος από τους ιππιάτρους συγγραφείς της συλλογής, αλλά μπορεί να χρονολογηθεί μόνο σε σχέση με τον Άψυρτο, ο οποίος χρησιμοποίησε το έργο του. Η πραγματεία του φαίνεται να είναι το πρώτο ελληνικό κείμενο αποκλειστικά για την κτηνιατρική θεραπεία αλόγων και αγελάδων, ωστόσο, δεν αποτελεί καινοτομία, αλλά μάλλον ένα παρακλάδι της παράδοσης των γεωργικών εγχειριδίων στα ελληνικά και τα λατινικά. 

Αλληλογραφία με τους Κολουμέλλα, Πελαγόνιο και Ανατόλιο καταδεικνύει την εξάρτηση του Εύμηλου από την γεωργική παράδοση. Μέσω του Άψυρτου, οι συμβουλές του Εύμηλου επανεμφανίζονται στις πραγματείες του Θεομνήστου και του Ιεροκλή, καθώς και στο λατινικό Mulomedicina Chironis. Ο Ιεροκλής, ακολουθώντας τον Άψυρτο, αναφέρει τον Εύμηλο ονομαστικά, αλλά κανένας άλλος συγγραφέας δεν το κάνει.

## Παραπομπές

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.7ος, σελ.446.

Κατηγορία:Αρχαίοι Έλληνες ιατροί
Κατηγορία:Αρχαίοι Θηβαίοι
2328 Ρόουμπσον

Ο **Ρόουμπσον (Robeson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Αμερικανού τραγουδιστή, ηθοποιού και ακτιβιστή Πωλ Ρόουμπσον.

## Φυσικά χαρακτηριστικά
Η μέση διάμετρος του Ρόουμπσον εκτιμάται σε 11,8 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,128 ± 0,038. Ο Ρόουμπσον περιστρέφεται γύρω από τον εαυτό του μία φορά κάθε 13 ως 24 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ροουμπσον
2331 Παρβουλέσκο

Ο **Παρβουλέσκο (Parvulesco)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,435. Ανακαλύφθηκε το 1936 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Ρουμάνου αστρονόμου Κονσταντίν Παρβουλέσκου (1890-1945) και των παιδιών του, Καρίνας (επίσης αστρονόμου) και Αντάρη Παρβουλέσκου (φυσικού).

## Φυσικά χαρακτηριστικά
Ο φασματικός τύπος του Παρβουλέσκο είναι **C** (ανθρακούχος). Ο Παρβουλέσκο περιστρέφεται γύρω από τον εαυτό του μία φορά κάθε 32 ώρες και 2 λεπτά, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παρβουλεσκο
2329 Όρθος

μικρογραφία|Η τροχιά του αστεροειδούς 2329 Όρθος
Ο **Όρθος (Orthos)** είναι ένας Απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 14,083. Ανακαλύφθηκε το 1976 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από τον τερατόμορφο σκύλο Όρθρο ή Όρθο της ελληνικής μυθολογίας.

Ως Απολλώνειος αστεροειδής, ο Όρθος περνά κατά καιρούς σχετικώς κοντά από τη Γη, π.χ. στις 20 Σεπτεμβρίου 2032 θα περάσει σε απόσταση 14 εκατομμυρίων χιλιομέτρων από τον πλανήτη μας.

## Φυσικά χαρακτηριστικά
Τα φυσικά χαρακτηριστικά του Όρθου είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ορθος
2330 Οντάκε

Ο **Οντάκε (Ontake)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1977 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από το Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από το όρος αυτό, που είναι το δεύτερο σε ύψος ηφαίστειο της Ιαπωνίας, με αφορμή τις πρώτες εκρήξεις του στην ιστορία, το 1979.

## Φυσικά χαρακτηριστικά
Η μέση διάμετρος του Οντάκε εκτιμάται σε 33,05 χιλιόμετρα, ενώ το γεωμετρικό άλβεδό του είναι 0,0488.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οντακε
2332 Καλμ

Ο **Καλμ (Kalm)** είναι ένας αστεροειδής που περιφέρεται κυρίως στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,923. Ανακαλύφθηκε το 1940 από τη Φινλανδή αστρονόμο Λίιζι Ότερμα, που παρατηρούσε από το Τούρκου και τον ονόμασε προς τιμή του συμπατριώτη της εξερευνητή και βοτανολόγου Περ Καλμ.

## Φυσικά χαρακτηριστικά
Η μέση διάμετρος του Καλμ εκτιμάται σε 29,58 χιλιόμετρα, ενώ το γεωμετρικό άλβεδό του είναι 0,116 ± 0,016. Ο Καλμ περιστρέφεται γύρω από τον εαυτό του μία φορά κάθε 16 ως 29 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καλμ
Επίθεση στο σχολείο Σάντι Χουκ

μικρογραφία|δεξιά|Αφιερώσεις και λουλούδια στα θύματα
Στις 14 Δεκεμβρίου 2012 ένοπλος εισέβαλε στο δημοτικό σχολείο Σάντι Χουκ, στο Νιουτάουν της πολιτείας Κονέκτικατ των ΗΠΑ, σκότωσε 20 μαθητές και 6 μέλη του διδακτικού προσωπικού και στη συνέχεια αυτοκτόνησε. Το περιστατικό προκάλεσε διεθνές ενδιαφέρον και αναζωπύρωσε στις ΗΠΑ τη συζήτηση για το νομικό καθεστώς της οπλοκατοχής.

Το πρωί της 14ης Δεκεμβρίου ο εικοσάχρονος Άνταμ Λάντζα σκότωσε τη μητέρα του Νάνσι και στη συνέχεια κατευθύνθηκε με αυτοκίνητο στο δημοτικό σχολείο. Λίγο μετά τις 9:35 π.μ. εφοδιασμένος με τρία ημιαυτόματα όπλα, τα οποία είχε νόμιμα στην κατοχή της η μητέρα του, παρέκαμψε την κλειδωμένη πόρτα του σχολείου πυροβολώντας έναν υαλοπίνακα και στη συνέχεια άνοιξε πυρ αδιακρίτως σε όποιον έβρισκε μπροστά του. Τα περισσότερα από τα θύματά του είχαν πυροβοληθεί πολλές φορές. Ο τελευταίος πυροβολισμός ακούστηκε στις 9:40 π.μ. όταν ο Λάντζα αυτοκτόνησε.

Μόλις πληροφορήθηκε το συμβάν, ο πρόεδρος των ΗΠΑ, ο Μπάρακ Ομπάμα, εξέφρασε τη θλίψη του και έδωσε εντολή για τετραήμερο πένθος σ΄ όλη τη χώρα με μεσίστιες σημαίες σ΄ όλα τα δημόσια κτίρια, υπογραμμίζοντας *«Τα περασμένα χρόνια περάσαμε πολλές ανάλογες τραγωδίες, είτε στο δημοτικό σχολείο του Nιουτάουν, στον εμπορικό κέντρο στο Όρεγκον, σε ναό στο Ουισκόνσιν, σε κινηματογράφο στο Κολοράντο ή στη γωνία του δρόμου στο Σικάγο. Αυτές οι γειτονιές είναι γειτονιές μας κι αυτά τα παιδιά δικά μας παιδιά. Θα πρέπει λοιπόν να συσπειρωθούμε και να προχωρήσουμε σε ενέργειες για να προλάβουμε περισσότερες τραγωδίες ανεξαρτήτως πολιτικής»*, εκφράζοντας παράλληλα και τη μεγάλη του συμπάθεια στις οικογένειες των θυμάτων.

Ο δήμος του Νιουτάουν αποφάσισε την κατεδάφιση του σχολείου και την κατασκευή νέου στον ίδιο χώρο, επειδή πολλοί γονείς αρνήθηκαν να στείλουν τα παιδιά τους εκεί.

## Πηγές
* Το χρονικό του μακελειού - ΣΚΑΪ.gr 

Κατηγορία:Κονέκτικατ
Κατηγορία:Μαζικές δολοφονίες
Κατηγορία:Δολοφονημένα παιδιά
Golden Sun

Το **Golden Sun** είναι βιντεοπαιχνίδι ρόλων (RPG-Role Playing Game) από την Ιαπωνία με δημιουργό τους Camelot και δημοσιευτή την Nintendo. Ανακοινώθηκε πρώτη φορά στην Spaceworld το 2000 και κυκλοφόρησε έναν χρόνο αργότερα. Τα 2 πρώτα παιχνίδια της σειράς κυκλοφόρησαν στο Game Boy Advance ενώ το 3ο στο Nintendo DS.

Χρήσιμες Ιστοσελίδες: http://goldensungreek.de.tl/

Κατηγορία:Βιντεοπαιχνίδια ρόλων
2335 Τζέιμς

μικρογραφία|Η τροχιά του αστεροειδούς 2335 Τζέιμς
Ο **Τζέιμς (James)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1974 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού μαθηματικού, ειδικού στην ουράνια μηχανική στο JPL, Τζέιμς Γουίλιαμς (*James G. Williams*). Αυτός ο αστεροειδής έχει τροχιά πολύ κοντά σε έναν από τους μη περιοδικούς συντονισμούς που ανακαλύφθηκαν από τον Γουίλιαμς και το όρισμα του περιηλίου του ταλαντώνεται γύρω από μία μέση τιμή 90 μοιρών περίπου. Η μεγάλη κλίση της τροχιάς του ως προς την εκλειπτική (ο Γουίλιαμς επεξέτεινε τη θεωρία των απεριοδικών διαταραχών σε τροχιές με μεγάλης κλίση) και η πολύ μεγάλη εκκεντρότητα της τροχιάς τον τοποθετούν τον περισσότερο χρόνο μακριά από τους περισσότερους αστεροειδείς της Κύριας Ζώνης, ενώ κοντά στο περιήλιό του βρίσκεται κοντύτερα στον Ήλιο από ό,τι ο πλανήτης Άρης.

## Φυσικά χαρακτηριστικά
Ο φασματικός τύπος του Τζέιμς είναι **Sa**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τζειμς
2336 Σιντσιάνγκ

Ο **Σιντσιάνγκ (Xinjiang)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,836. Ανακαλύφθηκε το 1975 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική επαρχία.

## Φυσικά χαρακτηριστικά
Τα φυσικά χαρακτηριστικά του Σιντσιάνγκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιντσιανγκ
2337 Μπουμπίν

Ο **Μπουμπίν (Boubín)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1976 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το ομώνυμο βουνό του Βοημικού Δρυμού.

## Φυσικά χαρακτηριστικά
Τα φυσικά χαρακτηριστικά του Μπουμπίν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπουμπιν
2338 Μποχάν

μικρογραφία|Η τροχιά του αστεροειδούς 2338 Μποχάν
Ο **Μποχάν (Bokhan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Σοβιετικής αστρονόμου Ναντέζντα Αντόνοβνα Μποχάν του Ινστιτούτου Θεωρητικής Αστρονομίας του Λένινγκραντ.

## Φυσικά χαρακτηριστικά
Τα κυρίως φυσικά χαρακτηριστικά του Μποχάν είναι άγνωστα. Ο Μποχάν περιστρέφεται γύρω από τον εαυτό του πιθανώς μία φορά κάθε 8 ώρες περίπου και άνω.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μποχαν
2333 Πόρταν

Ο **Πόρταν (Porthan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,77. Ανακαλύφθηκε το 1943 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού ιστορικού Χένρικ Γκάμπριελ Πόρταν.

## Φυσικά χαρακτηριστικά
Η μέση διάμετρος του Πόρταν εκτιμάται σε 21,59 χιλιόμετρα, ενώ το γεωμετρικό άλβεδό του είναι 0,095 ± 0,014. Ο Πόρταν περιστρέφεται γύρω από τον εαυτό του μία φορά κάθε 20 ως 35 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πορταν
2334 Κάφυ

Ο **Κάφυ (Cuffey)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο «Goethe Link» στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Τζέιμς Κάφυ (*James Cuffey*, 1911-1999).

## Φυσικά χαρακτηριστικά
Τα φυσικά χαρακτηριστικά του Κάφυ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καφυ
2339 Ανακρέων

Ο **Ανακρέων (Anacreon)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,909. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου Έλληνα λυρικού ποιητή Ανακρέοντα.
## Φυσικά χαρακτηριστικά
Τα κυρίως φυσικά χαρακτηριστικά του Ανακρέοντος είναι άγνωστα. Ο Ανακρέων περιστρέφεται γύρω από τον εαυτό του πιθανώς μία φορά κάθε 24 ώρες και άνω.
## Εξωτερικοί σύνδεσμοι
* Τροχιά από το JPL (Java) / Εφημερίδα

Ανακρεων
Κορωναίος

Το ελληνικό επώνυμο **Κορωναίος** μπορεί να αναφέρεται σε κάποιο από τα παρακάτω πρόσωπα:

* Γεώργιος Κορωναίος (1899-1980), καθηγητής του ΕΜΠ και υπηρεσιακός υπουργός
* Δημήτριος Κορωναίος (γενν. 1903), καθηγητής και πρύτανης του ΕΜΠ
* Ιωάννης Κορωναίος (16ος αι.), ποιητής
* Ιωάννης Κορωναίος (1896-1986), πανεπιστημιακός
* Νικόλαος Κορωναίος (γενν. 1935), αρχαιολόγος, πανεπιστημιακός
* Νικόλαος Κορωναίος (1857-1923), φιλόλογος και συγγραφέας
* Πάνος Κορωναίος (1809-1899), στρατιωτικός και πολιτικός
* Τάκης Κορωναίος, διεθνής αθλητής της καλαθοσφαίρισης και προπονητής
* Τζάνες Κορωναίος (16ος αι.), λόγιος

Κατηγορία:Ελληνικά επώνυμα
SH

Η συντομογραφία λατινικών χαρακτήρων **SH** ή **Sh** ή **sh** μπορεί να αναφέρεται:

## Γεωγραφικοί προσδιορισμοί
*Στη Νήσο Αγίας Ελένης, υπερπόντιο έδαφος κατά ISO 3166-2
**Στον .sh top-level domain κωδικό για τη Νήσο Αγία Ελένη στο διαδίκτυο.
*Στο Σλέσβιχ-Χόλσταϊν, κρατίδιο της Γερμανίας
*Στη Σαγκάη, πόλη της Κίνας

## Πληροφορική
*Στο Κέλυφος Bourne (**sh**)
*Στο Κέλυφος Τόμσον

## Άλλες χρήσεις
*Στο Σελίνι της Σομαλιλάνδης, νόμισμα.
*Στον Αυτοβασανισμό (**S**elf-**h**arm).
*Στο Περσικό ημερολόγιο (**S**olar **H**ijri calendar) 
*Στη σουλφυδρυλομάδα ως **-SH**
Χάρωνος και Μενίππου

Ο **Χάρωνος και Μενίππου** διάλογος είναι έργο του Σύρου ρήτορα και σατυρικού συγγραφέα Λουκιανού (2ος αιώνας μ.Χ.) που ανήκει στους Νεκρικούς διαλόγους με έντονο το κυνικό χρώμα της σάτιρας θανάτου και του Κάτω Κόσμου. 
## Γενικά
Ανήκει στην σειρά άλλων δύο συναφών διαλόγων του Λουκιανού «Μένιππος ή Νεκυομαντεία» και «Κατάπλους ή Τύρρανος», οι οποίες με τις κωμικές  στιγμές και σκηνές τους προκαλούν συχνά το γέλιο κι ας είναι οι τίτλοι τους τόσο απωθητικοί και η μόνιμη σκηνογραφία τους ανατριχιαστική. Ταυτόχρονα μας αφήνουν μια στυφή γεύση αναπόδραστης ματαιότητας για τον ανθρώπινο βίο. Σαν αντιστάθμισμα όμως στο νιχιλιστικό αυτό αντίκρυσμα του βίου των ανθρώπων μας παρουσιάζει ένα Άδη με τα καθιερωμένα γνωρίσματά του, αλλά και με τρόπο που να καταλαβαίνουμε ότι δεν υπάρχει παρά στη φαντασία των ποιητών και στο φόβο των απλών ανθρώπων.

Στο έργο αυτό ο κυνικός φιλόσοφος Μένιππος αναφέρεται ως ο μόνος που διέσχισε ποτέ τον Αχέροντα χωρίς να πληρώσει τον οβολό στο Χάρο - αφού δεν είχε. Στο διάλογο αυτόν εμφανίζεται για πρώτη φορά και η ρήση «οὐκ άν λάβοις παρά τοῦ μη έχοντος» (δεν μπορείς να πάρεις από αυτόν που δεν έχει), η οποία έμεινε παροιμιώδης και χρησιμοποιείται μέχρι και σήμερα.

Στο διάλογο παρουσιάζεται ο Μένιππος να μην έχει τον απαιτούμενο οβολό, δηλαδή ως κυνικός φιλόσοφος, δεν αποδέχεται την καθιερωμένη πρακτική των ανθρώπων. Όταν στη συνέχεια εμφανίζεται ότι τραβούσε κουπί στη βάρκα αντί να κλαίει όπως οι άλλοι επιβάτες, δείχνει την ελευθερία που απολάμβαναν οι κυνικοί, τραγουδώντας και απολαμβάνοντας όσο μπορούσε το παρόν.

## Τα πρόσωπα
Τα πρόσωπα που αναφέρονται είναι:
* Ο Χάρος, ο βαρκάρης των ψυχών που με τη βάρκα του περνούσε τους πεθαμένους από τον κόσμο των ζωντανών στον Άδη
* ο κυνικός φιλόσοφος Μένιππος, Σύρος και αυτός όπως ο συγγραφέας Λουκιανός, του 3ου αιώνα π.Χ. (4-5 αιώνες παλαιότερος του συγγραφέα)
* ο Ερμής, αγγελιοφόρος των θεών αλλά και ψυχοπομπός που οδηγεί δηλαδή τις ψυχές των νεκρών στον Άδη
* ο Αιακός, γιος του Δία και της νύμφης Αίγινας, κριτής στον Κάτω Κόσμο καθώς και κάτοχος των κλειδιών του Άδη

## Παραπομπές


## Πηγές
*Βιβλιοθήκη αρχαίων συγγραφέων «Λουκιανός-έργα» (τόμος Β), αχρονολ. επιμέλεια έκδοσης Γιάννης Κορδάτος

## Βιβλιογραφία
*Αχιλλέας Τζάρτζανος, Λουκιανού Νεκρικοί διάλογοι, Κολλάρος, 1932
*Λουκιανός «Σάτιρα θανάτου και κάτω κόσμου», τόμος Β΄, εκδόσεις Ζήτρος, 2002 ISBN 960-442-451-3

## Εξωτερικοί σύνδεσμοι

Κατηγορία:Έργα του Λουκιανού
SI (αποσαφήνιση)

Η συντομογραφία λατινικών χαρακτήρων **SI** ή **Si** ή **si** μπορεί να αναφέρεται:

*Στο Διεθνές σύστημα μονάδων (Γαλ. Le **S**ystème **i**nternational d'unités)
*Στο Πυρίτιο, χημικό στοιχείο ως **Si**
 
## Γεωγραφικοί προσδιορισμοί
*Στη Σλοβενία, ευρωπαϊκή χώρα, κατά ISO 3166-2
**Στον .si top-level domain κωδικό για τη Σλοβενία στο διαδίκτυο.
*Στις Νήσους Σολομώντα (**S**olomon **I**slands)
*Στη Βόρεια Ιρλανδία, (**S**outhern **I**reland).
*Στο Στάτεν Άιλαντ, (**S**taten **I**sland), νησί και Δήμο της Νέας Υόρκης
*Στη Σιένα (επαρχία) της Ιταλίας. 

## Πληροφορική
*Στη Νοημοσύνη σμήνους (**s**warm **i**ntelligence)
*Στον καταχωρητή **SI** στην αρχιτεκτονική εντολών x86

## Άλλες χρήσεις
*Στη Σοσιαλιστική Διεθνή, (**S**ocialist **I**nternational)
Τζάκομο Λεοπάρντι

: * *Η λέξη «Λεοπάρντι» οδηγεί εδώ. Για άλλα πρόσωπα με το ίδιο επώνυμο, δείτε [[Λεοπάρντι (αποσαφήνιση)]].* 

Ο **Τζάκομο Λεοπάρντι** (Giacomo Leopardi, 29 Ιουνίου 1798 – 14 Ιουνίου 1837) ήταν Ιταλός ρομαντικός ποιητής και φιλόσοφος, ένας από τους μεγάλους Ιταλούς ποιητές του 19ου αιώνα.

## Έργα
* *Pompeo in Egitto* (1812)
* *Inno a Nettuno* (ποίηση, 1816)
* *All'Italia* (ποίηση, 1817)
* *Sopra il Monumento di Dante* (ποίηση, 1817)
* *Zibaldone di pensieri* (φιλοσοφία, 1817-1832)
* *Canti* (ποιήματα, 1818-1837)
** *Il Sogno*
** *L'Infinito*
** *La sera del dì di festa*
** *Ad Angelo Mai*
** *Nelle nozze della sorella Paolina*
** *Ad un vincitor di pallone*
** *Bruto minore*
** *Ultimo canto di Saffo*
** *Alla primavera*
** *Al conte Carlo Pepoli*
** *Alla sua donna*
** *Risorgimento*
** *A Silvia*
** *Il passato solitario*
** *Le Ricordanze*
** *La quiete dopo la tempesta*
** *Il sabato del villaggio*
** *Canto notturno di un pastore errante dell'Asia*
** *Il pensiero dominante*
** *Amore e morte*
** *Consalvo*
** *Aspasia*
** *Sopra un bassorilievo antico sepolcrale*
** *Sopra il ritratto di una bella donna*
** *La ginestra*
** *Il tramonto della luna*
* *Operette morali (φιλοσοφία, 1823-1828)
* *Palinodia al marchese Gino Capponi* (ποίηση, 1835)
* *Paralipomeni della Batracomiomachia* (ποίηση, 1836)
* *Pensieri'' (φιλοσοφία, 1837)

## Παραπομπές


## Εξωτερικοί σύνδεσμοι

* Έργα του Λεοπάρντι 
* Βιβλιογραφία και Έργα του Λεοπάρντι, www.interbooks.eu

Κατηγορία:Ιταλοί ποιητές
Κατηγορία:Ιταλοί φιλόσοφοι
Κατηγορία:Φιλόσοφοι του 19ου αιώνα
Κατηγορία:Ιταλοί άθεοι
Κατηγορία:Επικριτές του Χριστιανισμού
Κατηγορία:Μηδενιστές
Κόλπος Εφέσου

Ο **Κόλπος Εφέσου**, καλούμενος από τους σύγχρονους Έλληνες ναυτικούς και **κόρφος της Σκαλανόβας** είναι μεγάλος κόλπος στις ακτές της Μικράς Ασίας.

Γεωγραφικά περιλαμβάνεται στο Ικάριο πέλαγος, ή θάλασσα Σάμου Ικαρίας, έχοντας βόρειο κέρας το Ακρωτήριο Τρυπητή (ή Υψηλή) και ΝΔ. το Ακρωτήριο Καναπίτζα στην οποία και απολήγει η οροσειρά Σαμσούν Νταγ στη χερσόνησο της Μυκάλης. Το άνοιγμα του Κόλπου της Εφέσου φθάνει τα 23 μίλια ενώ η είσδυσή του φθάνει τα 12 μίλια. Συνεπώς πρόκειται για ανοικτή κόλπωση. 
Στην αρχαιότητα φερόταν και με την ονομασία "**Καΰστριος κόλπος**" από τις σ΄ αυτόν εκβολές του Καΰστρου ποταμού που σήμερα φέρεται με το όνομα Κιουτσούκ Μεντερές (Küçük Menderes = Μικρός Μαίανδρος). Στο μυχό του Κόλπου Εφέσου ή Εφεσίου κόλπου βρίσκεται ο άλλοτε αρχαίος λιμένας της Εφέσου που σήμερα λόγω των προσχώσεων έχει μεταφερθεί δυτικότερα περίπου 8 χλμ. φέροντας το όνομα Κουσάντασι (Νέα Έφεσος), σε αντίθεση με την Παλαιά Έφεσο τη σημερινή "Αγιά Σουλούκ", ή "Αγιασολούκ", που για τους Μικρασιάτες πρόκειται για το χωριό "Άγιος Θεολόγος", που βρίσκεται δίπλα στον αρχαιολογικό χώρο της Εφέσου.

Ο Κόλπος Εφέσου δεν θα πρέπει να συγχέεται με τον Εφεσίων όρμο που βρισκόταν στη Κωνσταντινούπολη στο βόρειο ευρωπαϊκό άκρο του Βοσπόρου.

## Πηγές
* "Νεώτερον Εγκυκλοπαιδικόν Λεξικό Ηλίου" τομ.8ος, σελ.584.
* "Εγκυκλοπαίδεια Πάπυρος Larousse Britannica" τομ.25ος, σελ.250.

Εφεσου
Εφεσου
Εφεσου
Εφεσου
Κατηγορία:Περιφερειακή ενότητα Σάμου
Κατηγορία:Επαρχία Αϊδινίου
Σιδηρές Πύλες (Δούναβης)

right|300px|thumb|Οι Σιδηρές πύλες του Δούναβη κατά τη χειμερινή περίοδο.
Οι **Σιδηρές πύλες** (, , , , ) είναι μια σειρά φαραγγιών στα σύνορα Σερβίας και Ρουμανίας, συνολικού μήκους 134 χιλιομέτρων (μαζί με τις ενδιάμεσες κοιλάδες).

Οι Σιδηρές πύλες δημιουργήθηκαν από τον Δούναβη μεταξύ των Νότιων Καρπαθίων και των βόρειων αντερεισμάτων της οροσειράς του Αίμου, διοχετεύοντας τα νερά της Παννονικής θάλασσας στον Εύξεινο πόντο και διαμορφώνοντας το σημερινό Παννονικό βαθύπεδο, διαδικασία που ολοκληρώθηκε πριν από 600.000 χρόνια, στη γεωλογική περίοδο της Πλειστοκαίνου. Σήμερα αποτελούν εθνικά πάρκα της Ρουμανίας και της Σερβίας. Κοντά στις Σιδηρές Πύλες υπάρχει ομώνυμη τεχνητή λίμνη, που σχηματίστηκε από φράγμα που κατασκεύασαν από κοινού Ρουμανία και Σερβία, η οποία τροφοδοτεί υδροηλεκτρικούς σταθμούς των δυο χωρών. Στην περιοχή υπήρχε επίσης η Γέφυρα του Τραϊανού, η οποία για 1.000 χρόνια ήταν η μεγαλύτερη τοξωτή γέφυρα του κόσμου.

## Φαράγγια
*Το πρώτο φαράγγι ονομάζεται *Γκόλουμπατς (Golubac)*, με το μήκος του να φτάνει τα 14,5 χιλιόμετρα και στο στενότερο σημείο το πλάτος του είναι 230 μέτρα. Στην είσοδο του φαραγγιού, από τη σερβική όχθη, βρίσκεται και το ομώνυμο μεσαιωνικό κάστρο. 
*Το δεύτερο φαράγγι ονομάζεται *Γκοσπόντιν Βιρ (Gospodin Vir)* με μήκος 15 χιλιόμετρα και στενότερο σημείο 220 μέτρα. Τα απόκρημνα βράχια με υψομετρική διαφορά έως 500 μέτρα αποτελούν και το δυσκολότερα, από την ξηρά, προσεγγίσημο τμήμα των φαραγγιών.
*Στο τρίτο κατά σειρά φαράγγι, Καζανέλε μάρι *(Cazanele mari)*, με συνολικό μήκος 19 χιλιόμετρα, ο Δούναβης στενεύει έως τα 150 μέτρα και το βάθος του φτάνει τα 53 μέτρα. Είναι το πιο στενό και φημισμένο τμήμα της διαδρομής.

## Εξωτερικοί σύνδεσμοι
* 

Κατηγορία:Γεωγραφία της Ρουμανίας
Κατηγορία:Γεωγραφία της Σερβίας 
Κατηγορία:Δούναβης
Κατηγορία:Φαράγγια
Ο μπαμπάς της νύφης (ταινία, 1950)

Το **Ο μπαμπάς της νύφης** (Αγγλ. **Father of the Bride**) είναι Αμερικανική κωμική ταινία του 1950, σε σκηνοθεσία Βινσέντε Μινέλι. Πρωταγωνιστούν οι Σπένσερ Τρέισι, Τζόαν Μπένετ, Ελίζαμπεθ Τέιλορ, Ντον Τέιλορ,  Μπίλι Μπερκ και Λίο Τζ. Κάρολ. Πρόκειται για κινηματογραφική μεταφορά του μυθιστορήματος του Έντουαρντ Στρίτερ, το οποίο διασκεύασαν για τη μεγάλη οθόνη οι Φράνσις Γκούντριτς και Άλμπερτ Χάκετ. Η ταινία προτάθηκε για τρία βραβεία Όσκαρ, μεταξύ των οποίων και για Όσκαρ Καλύτερης Ταινίας. 

Η ταινία έλαβε την 83η θέση στη λίστα με τις 100 καλύτερες κωμωδίες όλων των εποχών που θεσπίστηκε από το Αμερικανικό Ινστιτούτο Κινηματογράφου.

## Υπόθεση
Μετά το γάμο της κόρης του Κέι (Ελίζαμπεθ Τέιλορ), ο δικηγόρος Στάνλεϊ Μπανκς (Σπένσερ Τρέισι) αναλογίζεται την ημέρα που του ανακοινώθηκε ο αρραβώνας της κόρης του με τον Μπάκλεί Ντάνσταν (Ντον Τέιλορ) τρεις μήνες πριν. Η ανακοίνωση αυτή, έκανε τον Στάνλεϊ να αισθανθεί άβολα, αλλά σύντομα διαπίστωσε ότι η κόρη του έχει πλέον φτάσει σε ηλικία γάμου. Παρόλα αυτά ενώ η Έλι (Τζόαν Μπένετ), σύζυγος του Στάνλεϊ ξεκινάει τις προετοιμασίες για το γάμο της Κέι, ο ίδιος παραμένει άγρυπνος τις νύχτες έχοντας το φόβο για το μέλλον της κόρης του. Η εμμονή του Στάνλεϊ για την τύχη της κόρης του, τον καθιστούν πρωταγωνιστή μιας σειράς κωμικοτραγικών καταστάσεων.

## Υποδοχή
Η ταινία γυρίστηκε με προϋπολογισμό 1.2 εκατομμυρίων δολαρίων κάνοντας εισπράξεις 6 εκατομμυρίων παγκοσμίως.

## Σίκουελ και επανεκτελέσεις
Την επόμενη χρονιά γυρίστηκε η συνέχεια της ταινίας με τίτλο *Ο Πεθερός της Νύφης (Father`s Little Dividend, 1951)*. Κατά τη δεκαετίας του '60 γυρίστηκε μια τηλεοπτική σειρά με θέμα την ταινία. Το 1991 γυρίστηκε η επανεκτέλεση της ταινίας με πρωταγωνιστές τους Στιβ Μάρτιν και Ντάιαν Κίτον, ενώ το 1995 γυρίστηκε κι η επανεκτέλεση της συνέχειας της ταινίας με τίτλο *Ο Μπαμπάς της Νύφης Παθαίνει Αμόκ (*Father of the Bride Part II*)* επίσης με πρωταγωνιστές τους Κίτον και Μάρτιν.


Βραβεία Ακαδημίας Κινηματογράφου (Όσκαρ)

**Υποψηφιότητα:**
*Καλύτερης Ταινίας - Πάντρο Σ. Μπέρμαν
*Α’ Ανδρικού Ρόλου – Σπένσερ Τρέισι
*Διασκευασμένου Σεναρίου – Φράνσις Γκούλντριτς & Άλμπερτ Χάκετ

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1950
Κατηγορία:Ταινίες του 1950
Κατηγορία:Ταινίες παραγωγής Metro-Goldwyn-Mayer
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Ασπρόμαυρες ταινίες
Κατηγορία:Ταινίες γυρισμένες στην Καλιφόρνια
Κατηγορία:Ταινίες σχετικά με την οικογένεια
Ριβερσάιντ (Καλιφόρνια)

thumb|250px|Άποψη του Ριβερσάιντ
Το **Ριβερσάιντ** (αγγλικά: Riverside) είναι πόλη στην αμερικανική πολιτεία Καλιφόρνια και έδρα της κομητείας Ριβερσάιντ. Η πόλη σύμφωνα με την απογραφή του 2010 έχει 308.511 κατοίκους και είναι η 59η μεγαλύτερη πόλη στις Ηνωμένες Πολιτείες, η 12η μεγαλύτερη στην Καλιφόρνια και η 4η μεγαλύτερη στην ενδοχώρα της πολιτείας μετά το Φρέσνο, το Σακραμέντο και το Μπέικερσφιλντ. Το Ριβερσάιντ είναι η μεγαλύτερη πόλη στην μητροπολιτική Ίνλαντ Εμπάιρ, που περιλαμβάνει επίσης το Σαν Μπερναντίνο, τη Φοντάνα, το Μορένο Βάλεϊ, το Ράντσο Κουκαμόγκα και το Οντάριο. Η μητροπολιτική περιοχή έχει περισσότερους από τέσσερα εκατομμύρια κατοίκους και είναι η 12η μεγαλύτερη στις ΗΠΑ. Η πόλη πήρε το όνομά της επειδή βρίσκεται στις όχθες του ποταμού Σάντα Ανα.

Η πόλη ιδρύθηκε την δεκαετία του 1870, ως αποτέλεσμα ενός κύματος μεταναστών με προορισμό την νότια Καλιφόρνια. Το 1870 ο Τζον Γουέσλι Νορθ ίδρυσε μια μικρή αγροτική κοινότητα. Η πόλη έγινε διάσημη όταν το 1874 φυτεύτηκαν πορτοκαλιές της ποικιλίας Νάβελ, με αποτέλεσμα να ξεκινήσει μια ιδιαίτερα επικερδής βιομηχανία εσπεριδοειδών. Το 1895 το Ριβερσάιντ είχε το μεγαλύτερο κατά κεφαλήν εισόδημα από όλες τις πόλεις των ΗΠΑ. Σήμερα η οικονομία της πόλης βασίζεται στη κυβέρνηση, την εκπαίδευση, τον κατασκευαστικό τομέα και τις λιανικές πωλήσεις. Στη πόλη σήμερα εδρεύει το Πανεπιστήμιο της Καλιφόρνια, Ριβερσάιντ, γνωστό και ως UCR.

## Παραπομπές


Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Ρίβερσαϊντ της Καλιφόρνια
Εφαλτήριο

thumb|250px|Εφάλτης πάνω σε ιππικό εφαλτήριο
Το **εφαλτήριο** είναι όργανο γυμναστικής, κινητό ή ακίνητο, ένα από τα σπουδαιότερα της άλλοτε σουηδικής γυμναστικής, η της σύγχρονης ενόργανης γυμναστικής.

## Γενικά
Το όργανο αυτό αποτελείται κυρίως από τμήμα ξύλινου κυλίνδρου που περιβάλλεται από λεπτό στρώμα μαλακού υλικού καλυπτόμενο εξωτερικά από δέρμα ή κηρωτό ύφασμα και το οποίο στο σύνολό του στηρίζεται σε τέσσερα πόδια. Υπάρχουν δύο είδη εφαλτηρίων:
# Το απλό, στο οποίο ασκούνται συνηθέστερα οι μαθητές σχολείων καθώς και 
# Το λεγόμενο "ιππικό εφαλτήριο" το οποίο είναι μεγαλύτερο του προηγουμένου και στο οποίο ασκούνται αθλητές "μετά ή άνευ φοράς" και χωρίς βατήρα. Το όργανο αυτό έχει συμπεριληφθεί εξ αρχής στους σύγχρονους Ολυμπιακούς αγώνες.

Στην άθληση με εφαλτήριο ασκούνται οι αθλητές ή αθλήτριες, χωριστά, συνηθέστερα κατά ομάδες. Τα εφαλτήρια ανδρών ή γυναικών έχουν ελάχιστη διαφορά ως προς το μήκος τους. Τα δε αθλήματα με το όργανο αυτό, χαρακτηριζόμενα ως ακροβατικής καλλιτεχνικής γυμναστικής, διακρίνονται σε πέντε βασικά είδη, ανάλογα της επιχειρούμενης στη συνέχεια εκτίναξης και της στροφής του αθλητή στον αέρα, καθώς και της ορθής - σωστής προσγείωσής του. Η επιχειρούμενη αναπήδηση (πήδημα) πάνω στο εφαλτήριο ονομάζεται έφαλση. Οι δε αθλούμενοι με το όργανο αυτό ονομάζονται εφάλτες - εφάλτριες.

## Παρατηρήσεις
* Γενικά η άθληση με εφαλτήριο χρήζει ιδιαίτερης προσοχής και πολύ μεγάλης εξάσκησης λόγω των επικινδύνων τραυματισμών που εγκυμονούνται όπως και έχουν παρατηρηθεί τέτοιοι σε διεθνείς αθλητικές συναντήσεις.
* Από το έτος 2000 χρησιμοποιείται νέος τύπος εφαλτηρίου που διαφέρει σε σχήμα παρέχοντας μεγαλύτερη επιφάνεια στήριξης των αθλουμένων.

## Ετυμολογία
Ο όρος προέρχεται ετυμολογικά από το ρήμα *εφάλλομαι* που σημαίνει υπερπηδώ, πηδώ πάνω από. Η λέξη μαρτυρείται από το 1855, από τον Γεώργιο Παγώνα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.576.
* "Εγκυκλοπαίδεια Πάπυρος Larousse Britannica" τομ.25ος, σελ.250.

## Εξωτερικοί σύνδεσμοι

*WAG περιγραφή οργάνου στην ιστοσελίδα του FIG.
*MAG περιγραφή του οργάνου στην ιστοσελίδα του FIG.
*Εφαλτήριο 

Κατηγορία:Αθλητικός εξοπλισμός
Μπράντφορντ

Το **Μπράντφορντ** (αγγλικά: *Bradford*) είναι πόλη και μητροπολιτικός δήμος της Αγγλίας στο Ηνωμένο Βασίλειο και αποτελεί τμήμα της Μητροπολιτικής Κομητείας του Δυτικού Γιόρκσαϊρ.

Η πόλη βρίσκεται χτισμένη στους ανατολικούς πρόποδες των Πεννίνων, 14 χιλιόμετρα δυτικά του Ληντς και από το Λονδίνο απέχει 270 περίπου χιλιόμετρα. Το Μπράντφορντ μαζί με τις γειτονικές πόλεις, σχηματίζουν τον μητροπολιτικό δήμο *City of Bradford* με έκταση 366 τ.χλμ. και πληθυσμό 546.400 κατοίκους το 2021.

## Αδελφοποιημένες πόλεις
* Σκόπια, 
* Ρουμπαί, 
* Βερβιέ, 
* Μενχενγκλάντμπαχ, 
* Γκάλγουεϊ, 
* Πόλη της Νέα Μιρπούρ, 

## Δείτε επίσης
* Νεράιδες του Κόττινγκλεϋ

## Παραπομπές


Κατηγορία:Πόλεις της Αγγλίας
Κύπελλο Κυπελλούχων Ευρώπης ποδοσφαίρου 1997-98

Το **κύπελλο κυπελλούχων Ευρώπης της περιόδου 1997-98** ήταν το 38ο και προτελευταίο πριν την κατάργηση του θεσμού. Το κύπελλο κατέκτησε η Τσέλσι για δεύτερη φορά στην ιστορία της  επικρατώντας με 1-0 της Στουτγκάρδης στον τελικό που διεξήχθη στις 13 Μαΐου 1998, στο στάδιο Ρασούντα της Στοκχόλμης. Το νικητήριο γκολ του τελικού σημείωσε ο Τζιανφράνκο Τζόλα, 20 μόλις δευτερόλεπτα μετά την είσοδό του στον αγώνα ως αλλαγή.

## Προκριματικός γύρος
Οι αγώνες του πρώτου προκριματικού γύρου διεξήχθησαν 14 και 28 Αυγούστου 1997

|}

## Πρώτος γύρος
Οι αγώνες του πρώτου γύρου διεξήχθησαν 18 Σεπτεμβρίου και 2 Οκτωβρίου 1997. Τα αποτελέσματα αναλυτικά:

|}

## Δεύτερος γύρος
Οι αγώνες του δεύτερου γύρου διεξήχθησαν 23 Οκτωβρίου και 6 Νοεμβρίου 1997. Οι αγώνες αναλυτικά:

|}

## Προημιτελικά
Οι προημιτελικοί αγώνες διεξήχθησαν 5 και 19 Μαρτίου 1998.

|}

## Ημιτελικά
Οι ημιτελικοί αγώνες διεξήχθησαν 2 και 16 Απριλίου. Στον τελικό προκρίθηκαν οι Τσέλσι και Στουτγκάρδη που θεωρούνταν τα φαβορί των αναμετρήσεων.

|}

## Τελικός

## Παραπομπές


## Εξωτερικοί σύνδεσμοι

* Κύπελλο Κυπελλούχων 1997-98 Ιστοσελίδα της ΟΥΕΦΑ
* Αποτελέσματα στο rsssf.com

Κατηγορία:Κύπελλο Κυπελλούχων Ευρώπης
Κατηγορία:Ποδόσφαιρο το 1997
Κατηγορία:Ποδόσφαιρο το 1998
Κύπελλο Κυπελλούχων Ευρώπης ποδοσφαίρου 1996-97

Το **κύπελλο κυπελλούχων Ευρώπης της περιόδου 1996-97** ήταν το 37ο από την καθιέρωση του θεσμού. Το κύπελλο κατέκτησε η Μπαρτσελόνα για τέταρτη φορά στην ιστορία της  επικρατώντας με 1-0 της Παρί Σεν Ζερμέν  στον τελικό που διεξήχθη στις 14 Μαΐου 1997, στο Στάδιο Φέγενορντ του Ρότερνταμ. Το νικητήριο γκολ σημείωσε με πέναλτι ο Ρονάλντο στο 37ο λεπτό.

## Προκριματικός γύρος

|}

## Πρώτος γύρος

|}

## Δεύτερος γύρος

|}

## Προημιτελική φάση

|}

## Ημιτελική φάση

|}

## Τελικός

## Παραπομπές


## Εξωτερικοί σύνδεσμοι

* Κύπελλο Κυπελλούχων 1996-97 Ιστοσελίδα της ΟΥΕΦΑ
* Αποτελέσματα στο rsssf.com

Κατηγορία:Κύπελλο Κυπελλούχων Ευρώπης
Κατηγορία:Ποδόσφαιρο το 1996
Κατηγορία:Ποδόσφαιρο το 1997
Στόουκ ον Τρεντ

Το **Στόουκ-ον-Τρεντ** (αγγλικά: *Stoke-on-Trent*) είναι πόλη στην Αγγλία του Ηνωμένου Βασιλείου, στην ιστορική Κομητεία του Στάφορντσιρ. Είναι χτισμένο στις όχθες του ποταμού Τρεντ και βρίσκεται 250 περίπου χιλιόμετρα βορειοδυτικά του Λονδίνου. Ο δήμος του έχει έκταση 93,45 τ.χλμ. και ο πληθυσμός του το *2016* έφτανε τους 262.000.

Το **Στόουκ** έχει σχηματιστεί από την ένωση έξι κοινοτήτων κάτι που συνέβη το **1910**. Ήταν οι περιοχές Στόουκ άπον Τρεντ, Μπέρσλεμ, Τάνσταλ, Λόνγκτον, Φέντον και το Χάνλεϊ που αποτελεί το σημερινό κέντρο της πόλης. Το Στόουκ καθιερώθηκε ως  ονομασία της ενιαίας πόλης καθώς ήταν πιο αναγνωρίσιμο για τους Βρετανούς, λόγω της ύπαρξης του σιδηροδρομικού σταθμού. 

Η πόλη αποτελεί το κέντρο του εμπορίου **κεραμικών** (Potteries) διαχρονικά στην Αγγλία και γι' αυτό το λόγο οι κάτοικοί της έχουν το προσωνύμιο "Πότερς". 

## Δημοφιλείς Προσωπικότητες
Το Στόουκ έχει αναδείξει προσωπικότητες που έχουν παγκόσμια αναγνώριση τόσο στον **αθλητισμό** όσο και στη **μουσική**. Ο **Σερ Στάνλεϊ Μάθιους** υπήρξε επαγγελματίας ποδοσφαιριστής για 35 ολόκληρα χρόνια (1930 - 1965), αγωνιζόταν ως τα 50 του χρόνια και φόρεσε τη φανέλα της Εθνικής Αγγλίας σε 54 περιπτώσεις (11 γκολ). Ο Μάθιους σε συλλογικό επίπεδο αγωνίστηκε σε Στόουκ Σίτι και Μπλάκπουλ.  

Στην κατηγορία των κορυφαίων αθλητών της πόλης συγκαταλέγεται επίσης ο αμυντικός **Ρόι Σπρόσον**, ο οποίος αγωνίστηκε στην Πορτ Βέιλ για 23 χρόνια, συμπληρώνοντας περισσότερες από 800 συμμετοχές (1949 - 1972).  Άξιος αναφοράς είναι και ο **Φιλ Τέιλορ**, ο οποίος είναι πολυνίκης στα Παγκόσμια πρωταθλήματα **Νταρτς** με 16 κατακτήσεις.  

Στον καλλιτεχνικό χώρο και συγκεκριμένα στη μουσική, ο **Ρόμπι Ουίλιαμς** (γεν. 1974 στο Μπέρσλεμ) είναι ο πιο δημοφιλής εκπρόσωπος του Στόουκ, ενώ από το Μπέρσλεμ καταγόταν και ο **Ίαν Κίλμιστερ** (1945 - 2015), πιο γνωστός ως **Λέμι**, εκ των ιδρυτικών στελεχών του χέβι μέταλ συγκροτήματος "Μότορχεντ".  

## Ποδόσφαιρο
μικρογραφία|Στάδιο Μπριτάνια, Στόουκ-ον-Τρεντ, Αγγλία
Το Στόουκ είναι η έδρα δύο επαγγελματικών συλλόγων και μάλιστα είναι η μικρότερη πόλη στην Αγγλία, που διατηρεί δύο επαγγελματικά κλαμπ. Η **Στόουκ Σίτι** είναι η ισχυρή ομάδα της πόλης, ιδρύθηκε το 1863 και είναι ο **δεύτερος παλαιότερος** **επαγγελματικός σύλλογος** στην Αγγλία, πίσω από τη Νοτς Κάουντι (1862). Η Στόουκ Σίτι έχει κατακτήσει το Λιγκ Καπ του 1972, ενώ ήταν φιναλίστ του Κυπέλλου το 2011.  

Ο έτερος σύλλογος της πόλης είναι η **Πορτ Βέιλ**, η οποία ιδρύθηκε το 1876 και εδρεύει στη συνοικία Μπέρσλεμ. Σε αντίθεση με την Στόουκ Σίτι, η Πορτ Βέιλ δεν έχει αγωνιστεί ποτέ στην κορυφαία κατηγορία του αγγλικού ποδοσφαίρου. Το μεταξύ τους ματς είναι το "**Ντέρμπι των Πότερις**", ωστόσο για τελευταία φορά διεξήχθη το 2002 όταν η Στόουκ προβιβάστηκε στη 2η κατηγορία και ουσιαστικά άρχισε να απομακρύνεται από την παραδοσιακή της αντίπαλο.   

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας